Source: https://www.riigiteataja.ee/akt/13234643
Timestamp: 2020-07-04 13:00:29+00:00

Document:
Vabariigi Presidendi 11. novembri 2009. a otsusega nr 550
§ 1. Riigikogu kodu- ja töökorra seaduses (RT I 2003, 24, 148; 2009, 19, 117) tehakse järgmised muudatused:
1) seaduse 4. peatüki 1. jagu täiendatakse §-ga 231 järgmises sõnastuses:
« § 231. Komisjoni raport
(3) Komisjon võib raporti esitada käesoleva seaduse §-s 153 ettenähtut järgides Riigikogule arutamiseks.»;
2) paragrahvi 47 lõike 1 punkt 1 muudetakse ja sõnastatakse järgmiselt:
« 1) esmaspäev:
kell 15.00 algab Riigikogu istung, millel vastatakse arupärimistele. Pärast kõigile päevakorras olevatele arupärimistele vastamist järgneb Riigikogu liikmete vaba mikrofon, mis kestab kuni kõnesoovide ammendumiseni. Kui Riigikogu istungi päevakorda arupärimistele vastamist ei ole kavandatud, algab pärast täiskogu töönädala päevakorra kinnitamist Riigikogu liikmete vaba mikrofon, mis kestab kuni kõnesoovide ammendumiseni;»;
3) paragrahvi 47 lõige 5 tunnistatakse kehtetuks;
4) paragrahvi 69 lõike 5 viimane lause jäetakse välja;
5) paragrahv 103 muudetakse ja sõnastatakse järgmiselt:
« § 103. Juhtivkomisjoni seletuskiri
Juhtivkomisjon koostab eelnõu teiseks lugemiseks seletuskirja, mis sisaldab eelnõu menetlemisega seonduvat teavet, nagu muudatusettepanekute arvestamise ja arvestamata jätmise põhjendused, eelnõu algataja või esitaja, eelnõu menetlemisest osavõtnud ekspertide ja teiste isikute seisukohad.»;
6) paragrahvi 117 lõige 3 muudetakse ja sõnastatakse järgmiselt:
« (3) Otsuse-eelnõu lugemise käigus esineb ettekandega juhtivkomisjoni esindaja. Esitatud ametiisikukandidaadil või vabastataval ametiisikul on juhtivkomisjoni ettepanekul õigus esineda kuni viieminutise ettekandega. Riigikogu liige võib igale ettekandjale esitada ühe suulise küsimuse. Kui eelnõule on esitatud muudatusettepanekuid, pannakse need hääletusele pärast läbirääkimiste lõpetamist, arvestades käesoleva seaduse § 106 lõigetes 2 ja 3 ettenähtut. Seejärel pannakse eelnõu lõpphääletusele.»;
« § 143. Valitsusliikmete osalemine infotunnis
(2) Infotunnis osalevate valitsusliikmete nimed teeb peaminister Riigikogu esimehele teatavaks hiljemalt töönädala esmaspäeva kella 16.00-ks. Töönädala esmaspäeva kella 17.00-ks teeb Riigikogu esimees infotunnis osalevate valitsusliikmete nimed teatavaks Riigikogu liikmetele.»;
8) paragrahv 1525 muudetakse ja sõnastatakse järgmiselt:
« § 1525. Peaministri ülevaade Vabariigi Valitsuse tegevusest Euroopa Liidu poliitika teostamisel
(2) Euroopa Liidu asjade komisjoni taotlusel annab Riigikogu juhatus nimetatud komisjoni esindajale võimaluse teha ettekanne pärast peaministri ülevaadet, kuid enne läbirääkimiste avamist. Riigikogu liige võib ettekandjale esitada ühe suulise küsimuse.»;
9) paragrahv 153 muudetakse ja sõnastatakse järgmiselt:
« § 153. Olulise tähtsusega riikliku küsimuse arutelu
(3) Fraktsioon võib kalendriaasta jooksul algatada ühe olulise tähtsusega riikliku küsimuse arutelu.»

References: § 1
 § 231
 § 103
 § 106
 § 143
 § 1525
 § 153